******

**Rábaközi Felnőtt és Ifjúsági Szólótáncverseny**

**„Szentes” Varga Ferenc emlékére**

**Szany, 2020. január 19.**

Örömmel értesítjük a néptáncos közösségeket, hogy a Rábaköz Öröksége Alapítvány, a Nyugat-Magyarországi Néptáncszövetség és a Muharay Elemér Népművészeti Szövetség közreműködésével szóló és páros táncversenyt szervez Rábaközben. A versenyre a Nyugat-Magyarországi (Győr-M-Sopron, Vas, Zala megye) régió amatőr néptáncosait várjuk!

A versenyre egyénileg és páros kategóriában is lehet jelentkezni.

**A verseny 2020. január 19-én, vasárnap kerül megrendezésre Szanyban, a kultúrházban.**

A rendezvény társrendezői: Bokréta Hagyományőrző Együttes, Szany és a Kapuvár Néptáncegyüttes

**A verseny kiírása:**

Szeretettel várunk minden olyan táncos fiatalt és idősebbet, aki szereti, és szívesen táncolja a rábaközi csárdást, frisset, dúst vagy eszközös táncokat.

**Fontosnak tartjuk az improvizatív, szabad táncot,** figyelembe véve a gyűjtések rábaközi falvakra vonatkozó táncanyagát, illetve azoknak **az előadó saját táncos egyéniségének megfelelő szerkesztését.**

A táncosnak max. 2 perc áll rendelkezésére, hogy számot adjon tudásáról, felkészültségéről.

A bemutatkozások korcsoportonként történnek.

**A verseny kategóriái:**

1. **Szóló férfitánc** (rábaközi dús, eszközös tánc – egy település vagy táncos egyéniség tánca)

2. **Páros szóló tánc** (rábaközi lassú és friss csárdás – egy település vagy táncos egyéniség tánca)

Kötelező tánc: a rábaközi tájegység táncai (dús, lassú és friss csárdás, eszközös táncok), a felnőtt és ifjúsági korcsoportban is egy – egy rábaközi település vagy táncos egyéniség táncát, illetve annak feldolgozását kell bemutatni.

Szabadon választott tánc: a Kárpát-medence bármely tájegységéről (kivéve Rábaköz) bemutatott tánc max. 2 percben.

A Nyugat-Magyarországi régió **hagyományőrző együttesek** táncosai kizárólag egy tánccal mutatkoznak be, **„Hozd a saját falud táncát!”** címmel. Saját településük táncából kell 2 – 2,5 perces improvizatív táncot bemutatni. „Hagyományőrző” kategória: amelyben azon hagyományőrző táncosok bemutatkozását várjuk, akik saját településük hagyományőrzésében jelenleg is aktívan részt vesznek és örömmel mutatnák be a falujuk szóló vagy páros vagy eszközös táncát. Sok településen vannak még rejtett tartalékok, amelyek színesíthetik versenyprogramunkat!

A versenyen amatőr táncegyüttesekben, hagyományőrző csoportokban vagy művészeti iskolai csoportban jelenleg is aktívan táncoló (együttesi tag) versenyzők vehetnek részt.

**Nevezési feltételek:**

**A nevezési lap kitöltésével lehet jelentkezni a következő korcsoportokban:**

**I. korcsoport: 14-18 év (ifjúsági korosztály)**

**II. korcsoport: 18 év fölött (felnőtt korosztály)**

Minden korcsoportban a helyszínen a zenekar által játszott zenei anyagra improvizatív jelleggel történik a bemutatkozás.

**Jelentkezési határidő: 2020. január 6. hétfő**

A megadott határidőn túli nevezéseket **nem tudjuk elfogadni**.

A befizetett nevezési díj átutalásának igazolását kérjük, hogy a versenyzők a verseny napján hozzák magukkal.

***Az értékelés szempontjai:***

- **Improvizatív előadásmód**, figyelembe véve az archív felvételek táncszerkesztéseit

- Előadói magatartás, művészi hatás

- Színpadi megjelenés, hiteles tájegységre jellemző viselet

- Tánctechnikai felkészültség

- Táncfolklorisztikai hitelesség

- Zene és tánc összhangja

***A nevezés feltételei:***

- Nevezni a mellékletben szereplő nevezési lappal lehet.

- Nevezési díj befizetésével érvényes a nevezés.

- Csak a **határidőig** beérkező nevezéseket tudjuk elfogadni.

- Több nevezés esetén, minden nevezéshez külön nevezési lappal, és nevezési díjjal lehet jelentkezni.

***Díjazás:***

Lányok, asszonyok részére *Aranypántlikás szólótáncos díj*

Fiúk, férfiak részére *Aranypaszomántos szólótáncos díj*

A szakmai zsűri különdíjakat is kioszthat.

***Egyéb***

- A bemutatkozások korcsoportonként a versenyzők nevének abc betűrendje szerint történnek.

- A zsűri korcsoportokat összevonhat, illetve megbonthat az értékelésnél.

- Eltérő korcsoportú versenyzőpároknál a magasabb korcsoportba soroljuk a párost.

- Színpadbejárást és próbát biztosítunk. A beosztásról a verseny előtt küldött e-mailben tájékoztatjuk a versenyzőket.

***Nevezési díj:***

- ***Férfi szólótánc:*** *2.000 Ft/ fő*

- ***Páros szólótánc:*** *4.000 Ft/pár*

A nevezési díjak tartalmaznak a versenyzőknek 1 adag ebédet.

***Nevezési díj befizetése átutalással történik a következő számlaszámra:***

**Rábaköz Öröksége Alapítvány**

**Bankszámlaszám: 11737090-20031172 (OTP Bank)**

- Számlát a verseny napján, a helyszínen kapják meg a versenyzők. Az átutalásról az igazolást kérjük, a verseny napján hozzák magukkal.

- Közlemény rovat: „Táncverseny” / a versenyző(k) neve

**Helyszíni befizetés lehetséges.**

A nevezés csak a nevezési díj befizetésével érvényes.

Számlát igény szerint a verseny napján a helyszínen adunk.

**A nevezési (jelentkezési) lapokat** (dokumentum végén található) **elektronikusan juttassák el a következő címekre:** barsiami@gmail.hu emailre vagy a Rábaköz Öröksége Alapítvány posta címére (9330 Kapuvár, Fő tér 22.)

Tárgy: Szentes Varga Ferenc rábaközi szólótáncverseny

A nevezésről visszajelzést adunk.

**Információ:** Csitei Gábor, 06 20 4808323, csitei@t-online.hu

**Étkezés:**

A szervezők a versenyzés napján, egyszeri, ingyenes étkezést biztosítanak a versenyzők részére. Kísérők számára az étkezés 1000 Ft/fő, amelyet **előre a jelentkezési lapon igényelni kell**. Az étkezésről számlát a helyszínen tudunk kiállítani.

**A változtatás jogát fenntartjuk.**

A felkészüléshez és a versenyzéshez jó munkát, sok sikert kívánunk!

Kapuvár, 2019. december 11.

**Csitei Gábor**

**igazgató**

**Rábaközi Felnőtt és Ifjúsági Szólótáncverseny**

**„Szentes” Varga Ferenc emlékére**

**Szany, 2020. január 19.**

*Jelentkezési lap*

**Versenyző neve:** ................................................................

**Születési helye:** .........................................

**Születési ideje:** .................év...........................hó.....nap

**Elérhetőségek:**

 ***e-mail:*** ...........................................

 ***telefon:*** + 36

**Páros nevezés esetén a partner neve:** ...........................................................

**A partner indul-e versenyzőként?** ...............

(Ha igen, akkor külön jelentkezési lapot várunk tőle is!)

**Kötelező tánc:** (szóló vagy páros) ................................................................................

**Szabadon választott tánc:** (szóló vagy páros) ................................................................................

**Hagyományőrző táncos kategória** esetén a kötelező tánc: ………………………………………………………..

**Táncegyüttes neve :…………….**.............................................................

**Étkezést kér-e? :** (igen/nem) ………. **Étkezés kísérőnek** (1.000 Ft): (igen/nem) ………..

Kijelentem, hogy a nevezési díjat **átutalással** befizetem a Rábaköz Öröksége Alapítvány 11737090-20031172 számlaszámára.

Kelt:..................................................

 ...............................................

 aláírás

**Visszaküldeni 2020. január 6-ig a** **barsiami@gmail.hu** **email címre.**